คำสั่งนายกรัฐมนตรีคำสั่งนายกรัฐมนตรีที่ ๑/๒๕๒๓เรื่องการจัดตั้งกองทุนน้ำมันเชื้อเพลิง[๑] โดยที่เป็นการสมควรโอนอำนาจหน้าที่เกี่ยวกับการกำหนดราคาน้ำมันเชื้อเพลิงและการชดเชยราคาน้ำมันเชื้อเพลิงซึ่งเดิมกำหนดให้เป็นอำนาจหน้าที่ของกระทรวงการคลังและปลัดกระทรวงการคลัง ไปเป็นอำนาจหน้าที่ของคณะกรรมการนโยบายและพัฒนาอุตสาหกรรมน้ำมันแห่งชาติการปิโตรเลียมแห่งประเทศไทย และผู้ว่าการการปิโตรเลียมแห่งประเทศไทยประกอบกับรัฐบาลมีความจำเป็นต้องจ่ายเงินชดเชยสำหรับน้ำมันเชื้อเพลิงบางประเภทเพิ่มขึ้นอาศัยอำนาจตามความในมาตรา ๓ แห่งพระราชกำหนดแก้ไขและป้องกันภาวะการขาดแคลนน้ำมันเชื้อเพลิงพ.ศ. ๒๕๑๖ นายกรัฐมนตรีจึงออกคำสั่งไว้ ดังต่อไปนี้ข้อ๑ ให้เพิ่มคำนิยาม ปตท.ผู้ว่าการ และ คณะกรรมการ ดังต่อไปนี้ ในข้อ ๑ ของคำสั่งนายกรัฐมนตรี ที่สร. ๐๒๐๑/๙ ลงวันที่ ๒๗ มีนาคม ๒๕๒๒ปตท. หมายความว่า การปิโตรเลียมแห่งประเทศไทยผู้ว่าการ หมายความว่าผู้ว่าการการปิโตรเลียมแห่งประเทศไทยคณะกรรมการ หมายความว่าคณะกรรมการนโยบายและพัฒนาอุตสาหกรรมน้ำมันแห่งชาติข้อ๒ ให้เพิ่มความต่อไปนี้เป็น (๕)ของข้อ ๒ ของคำสั่งนายกรัฐมนตรีที่ สร. ๐๒๐๑/๙ ลงวันที่ ๒๗ มีนาคม ๒๕๒๒(๕) เงินอื่น ๆข้อ๓ ให้ยกเลิกความในวรรคสองของข้อ ๓ของคำสั่งนายกรัฐมนตรี ที่ สร.๐๒๐๑/๙ ลงวันที่ ๒๗ มีนาคม ๒๕๒๒ และให้ใช้ความต่อไปนี้แทนในกรณีที่กองทุนรักษาระดับราคาน้ำมันเชื้อเพลิงมีเงินไม่พอจ่ายให้แก่ผู้สิทธิตามคำสั่งดังกล่าวให้ผู้ว่าการหรือผู้ซึ่งผู้ว่าการมอบหมายจากกองทุนนี้ให้แก่ผู้มีสิทธินั้นตามหลักฐานที่ได้รับจากปลัดกระทรวงอุตสาหกรรมด้วยข้อ๔ ให้ยกเลิกความในข้อ ๕ของคำสั่งนายกรัฐมนตรีที่ สร. ๐๒๐๑/๙ ลงวันที่ ๒๗ มีนาคม ๒๕๒๒ซึ่งแก้ไขเพิ่มเติมโดยคำสั่งนายกรัฐมนตรี ที่ ๘๗/๒๕๒๒ ลงวันที่ ๑๑ มิถุนายน ๒๕๒๒และให้ใช้ความต่อไปนี้แทนข้อ ๕ให้โอนเงินกำไรและส่วนลดที่ได้จากการซื้อขายน้ำมันดิบเชงลีจากสาธารณรัฐประชาชนจีนตามพิธีสารว่าด้วยการค้าน้ำมันดิบเชงลีระยะยาวระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาชนจีน ลงวันที่ ๑๔มกราคม ๒๕๒๒ เข้ากองทุนฯข้อ๕ ให้ยกเลิกความในข้อ ๖ของคำสั่งนายกรัฐมนตรี ที่ สร. ๐๒๐๑/๙ ลงวันที่ ๒๗ มีนาคม ๒๕๒๒ซึ่งแก้ไขเพิ่มเติมโดยคำสั่งนายกรัฐมนตรี ที่ สร. ๐๒๐๑/๕๔ ลงวันที่ ๒๘ สิงหาคม๒๕๒๒ และให้ใช้ความต่อไปนี้แทนข้อ ๖ให้กระทรวงการคลังกำหนดราคาขายส่งโดยยังไม่รวมภาษีอากร ณโรงกลั่นน้ำมันในราชอาณาจักรสำหรับน้ำมันเชื้อเพลิงที่ใช้เป็นเกณฑ์ในการกำหนดราคาขายปลีกน้ำมันเชื้อเพลิงดังกล่าวตามมติคณะรัฐมนตรีเมื่อวันที่ ๓๐ มกราคม ๒๕๒๒ และวันที่ ๑๓ กรกฎาคม ๒๕๒๒ในกรณีที่มีการเปลี่ยนแปลงราคาขายปลีกน้ำมันเชื้อเพลิงภายหลังวันที่๑๓ กรกฎาคม ๒๕๒๒ ให้คณะกรรมการเปลี่ยนแปลงราคาขายส่งโดยยังไม่รวมภาษีอากร ณโรงกลั่นน้ำมันในราชอาณาจักรสำหรับน้ำมันเชื้อเพลิงที่ได้กำหนดไว้แล้วทุกครั้งให้สอดคล้องกันด้วยข้อ๖ ให้ยกเลิกความในข้อ ๘ของคำสั่งนายกรัฐมนตรี ที่ สร. ๐๒๐๑/๙ ลงวันที่ ๒๗ มีนาคม ๒๕๒๒และให้ใช้ความต่อไปนี้แทนข้อ ๘ในกรณีที่มีการเปลี่ยนแปลงราคาน้ำมันดิบอันเป็นผลทำให้กระทรวงอุตสาหกรรมต้องกำหนดราคาน้ำมันเชื้อเพลิงณ โรงกลั่นน้ำมันในราชอาณาจักรใหม่แล้วให้กระทรวงอุตสาหกรรมแจ้งราคาน้ำมันเชื้อเพลง ณ โรงกลั่นน้ำมันในราชอาณาจักรที่กำหนดขึ้นใหม่ให้คณะกรรมการทราบโดยไม่ชักช้าข้อ๗ ให้ยกเลิกความในข้อ ๙ ของคำสั่งนายกรัฐมนตรี ที่ สร. ๐๒๐๑/๙ ลงวันที่ ๒๗ มีนาคม๒๕๒๒ ซึ่งแก้ไขเพิ่มเติมโดยคำสั่งนายกรัฐมนตรี ที่ สร. ๐๒๐๑/๕๔ ลงวันที่ ๒๘สิงหาคม ๒๕๒๒ และให้ใช้ความต่อไปนี้แทนข้อ ๙ ในกรณีที่ราคาน้ำมันเชื้อเพลิงที่กำหนดตามข้อ๖ สูงกว่าราคาน้ำมันเชื้อเพลิงที่กระทรวงอุตสาหกรรมแจ้งให้คณะกรรมการทราบตามข้อ ๘ให้ถือราคาน้ำมันเชื้อเพลิงที่กำหนดตามข้อ ๖ เป็นราคาขายส่ง ณโรงกลั่นน้ำมันในราชอาณาจักรโดยยังไม่รวมภาษีอากร และให้(๑)ผู้ผลิตและจำหน่ายน้ำมันเชื้อเพลิงจากโรงกลั่นน้ำมันในราชอาณาจักรเพื่อใช้ในราชอาณาจักรส่งเงินเข้ากองทุนตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักร(๒)ผู้นำน้ำมันเชื้อเพลิงเข้ามาเพื่อใช้ในราชอาณาจักรส่งเงินเข้ากองทุนตามปริมาณน้ำมันเชื้อเพลิงที่นำเข้ามาเพื่อใช้ในราชอาณาจักรทั้งนี้ในอัตราต่อหน่วยของน้ำมันเชื้อเพลิงที่ผลิตและจำหน่ายหรือนำเข้า แล้วแต่กรณีตามที่คณะกรรมการประกาศกำหนดเงินที่ส่งตามวรรคหนึ่งให้ถือเป็นรายจ่ายตามประมวลรัษฎากรข้อ๘ ให้ยกเลิกความในข้อ ๑๑ของคำสั่งนายกรัฐมนตรี ที่ สร. ๐๒๐๑/๙ ลงวันที่ ๒๗ มีนาคม ๒๕๒๒ซึ่งแก้ไขเพิ่มเติมโดยคำสั่งนายกรัฐมนตรี ที่ สร. ๐๒๐๑/๕๔ ลงวันที่ ๒๘ สิงหาคม๒๕๒๒ และให้ใช้ความต่อไปนี้แทนข้อ ๑๑ในกรณีที่ราคาน้ำมันเชื้อเพลิงที่กำหนดตามข้อ ๖ต่ำกว่าราคาน้ำมันเชื้อเพลิงที่กระทรวงอุตสาหกรรมแจ้งให้คณะกรรมการทราบข้อ ๘ให้ถือราคาน้ำมันเชื้อเพลิงที่กระทรวงอุตสาหกรรมแจ้งให้คณะกรรมการทราบตามข้อ ๘หักด้วยเงินชดเชยตามข้อนี้เป็นราคาขายส่ง โดยยังไม่รวมภาษีอากร ณโรงกลั่นน้ำมันในราชอาณาจักรและให้ผู้ว่าการหรือผู้ซึ่งผู้ว่าการมอบหมายสั่งจ่ายเงินจากกองทุนชดเชยให้แก่(๑)ผู้ผลิตและจำหน่ายน้ำมันเชื้อเพลิงจากโรงกลั่นน้ำมันในราชอาณาจักรเพื่อใช้ในราชอาณาจักรตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักร(๒)ผู้นำน้ำมันเชื้อเพลิงเข้ามาเพื่อใช้ในราชอาณาจักรตามปริมาณน้ำมันเชื้อเพลิงที่นำเข้ามาเพื่อใช้ในราชอาณาจักรทั้งนี้ในอัตราต่อหน่วยของน้ำมันเชื้อเพลิงที่ผลิตและจำหน่ายหรือนำเข้า แล้วแต่กรณีตามที่คณะกรรมการประกาศกำหนดเงินที่ได้รับตามวรรคหนึ่งให้ถือเป็นเงินได้ตามประมวลรัษฎากรข้อ๙ ให้ยกเลิกความในข้อ ๑๒ของคำสั่งนายกรัฐมนตรี ที่ สร. ๐๒๐๑/๙ ลงวันที่ ๒๗ มีนาคม ๒๕๒๒และให้ใช้ความต่อไปนี้แทนข้อ ๑๒ในกรณีที่น้ำมันเตาที่ผลิตและจำหน่ายหรือนำเข้ามีลักษณะแตกต่างไปจากน้ำมันเตาที่ประกาศตามข้อ๖ให้คณะกรรมการคำนวณปรับอัตราเงินที่ต้องส่งหรือชดเชยให้สอดคล้องกับราคาน้ำมันเตาที่กำหนดตามข้อ๖ ด้วยข้อ๑๐ ให้ยกเลิกความในข้อ ๑๓ของคำสั่งนายกรัฐมนตรี ที่ สร. ๐๒๐๑/๙ ลงวันที่ ๒๗ มีนาคม ๒๕๒๒ซึ่งแก้ไขเพิ่มเติมโดยคำสั่งนายกรัฐมนตรี ที่ สร. ๐๒๐๑/๕๔ ลงวันที่ ๒๘ สิงหาคม๒๕๒๒ และให้ใช้ความต่อไปนี้แทนข้อ ๑๓ให้ผู้ว่าการหรือผู้ซึ่งผู้ว่าการมอบหมายสั่งจ่ายเงินชดเชยจากกองทุนให้แก่(๑)ผู้นำเข้า(ก)สำหรับก๊าซหุงต้มที่นำเข้าเพื่อใช้ในราชอาณาจักรในราคาที่นำเข้าโดยยังไม่รวมภาษีอากรไม่ต่ำกว่ากิโลกรัมละ๓.๓๓๖๙ บาท จนถึงวันที่ ๑๓ กรกฎาคม ๒๕๒๒ หรือไม่ต่ำกว่ากิโลกรัมละ ๔.๙๖๓๐ บาทภายหลังวันที่ ๑๓ กรกฎาคม ๒๕๒๒ แล้วแต่กรณี ในอัตราต่อหน่วยของก๊าซหุงต้มที่ขายตามประกาศกระทรวงการคลัง ทั้งนี้จนกว่าจะมีการเปลี่ยนแปลงราคาขายปลีกหรือราคาก๊าซหุงต้ม ณโรงกลั่นน้ำมันในราชอาณาจักร(ข)สำหรับน้ำมันเชื้อเพลิงที่นำเข้าตามชนิด ปริมาณ และราคาที่ได้รับอนุมัติจากคณะกรรมการจัดซื้อน้ำมันเชื้อเพลิงที่ตั้งขึ้นตามคำสั่งนายกรัฐมนตรีที่ ๗๒/๒๕๒๒ ลงวันที่ ๑๑ พฤษภาคม ๒๕๒๒ และคำสั่งนายกรัฐมนตรี ที่ ๑๐๕/๒๕๒๒ลงวันที่ ๒๑ มิถุนายน ๒๕๒๒ในอัตราต่อหน่วยของน้ำมันเชื้อเพลิงที่นำเข้าแต่ละคราวตามที่คณะกรรมการประกาศกำหนดแต่ไม่เกินส่วนต่างระหว่างราคาที่นำเข้าโดยยังไม่รวมภาษีอากรหักด้วยราคาน้ำมันเชื้อเพลิงณ โรงกลั่นน้ำมันในราชอาณาจักรที่กระทรวงอุตสาหกรรมกำหนดตามข้อ ๘(ค)สำหรับน้ำมันดิบและน้ำมันเชื้อเพลิงที่นำเข้าตามชนิด ปริมาณและราคาที่ได้รับอนุมัติจากคณะกรรมการ ปตท.ในอัตราต่อหน่วยของน้ำมันดิบหรือน้ำมันเชื้อเพลิงแล้วแต่กรณีที่นำเข้าแต่ละคราวตามที่คณะกรรมการประกาศกำหนดแต่ไม่เกินส่วนต่างระหว่างราคาที่นำเข้าโดยยังไม่รวมภาษีอากรหักด้วยราคาน้ำมันดิบหรือน้ำมันเชื้อเพลิงณ โรงกลั่นน้ำมันในราชอาณาจักรที่กระทรวงอุตสาหกรรมกำหนดตามข้อ ๘(๒)ปตท. สำหรับน้ำมันดิบ น้ำมันดีเซล และน้ำมันเตา ที่ได้รับเงินชดเชยตาม (๑) (ข)หรือ (ค) แล้ว ถ้าขายให้แก่การไฟฟ้าฝ่ายผลิตแห่งประเทศไทยและน้ำมันดีเซลที่ได้รับเงินชดเชยตาม (๑) (ข) หรือ (ค) แล้วถ้าขายให้แก่การไฟฟ้าส่วนภูมิภาคทั้งนี้ ในอัตราต่อหน่วยของน้ำมันดิบ น้ำมันดีเซล และน้ำมันเตา ที่ขายตามที่คณะกรรมการประกาศกำหนดแต่ต้องไม่เกินส่วนต่างระหว่างราคาขายปลีกปัจจุบันหักด้วยราคาขายปลีก ณ วันที่ ๓๐มกราคม ๒๕๒๒จนกว่าคณะรัฐมนตรีจะมีมติให้การไฟฟ้าฝ่ายผลิตแห่งประเทศไทยหรือการไฟฟ้าส่วนภูมิภาคแล้วแต่กรณี ขึ้นราคาจำหน่ายกระแสไฟฟ้า หรือสั่งเป็นอย่างอื่น(๓)โรงกลั่นน้ำมันในราชอาณาจักรสำหรับก๊าซหุงต้มที่ขายเพื่อใช้ในราชอาณาจักรระหว่างวันที่ ๒๖ กุมภาพันธ์ ๒๕๒๒ถึงวันที่ ๑๓ กรกฎาคม ๒๕๒๒ในอัตราต่อหน่วยของก๊าซหุงต้มที่ขายตามที่กระทรวงการคลังกำหนดโดยอนุมัตินายกรัฐมนตรีแต่ทั้งนี้ โรงกลั่นน้ำมันในราชอาณาจักรต้องขายก๊าซหุงต้มดังกล่าวเพื่อใช้ในราชอาณาจักรในราคาโดยยังไม่รวมภาษีอากรไม่เกินกิโลกรัมลง ๓.๐๖๒๒ บาทข้อ๑๑ ให้ยกเลิกความในข้อ ๑๔ของคำสั่งนายกรัฐมนตรี ที่ สร. ๐๒๐๑/๙ ลงวันที่ ๒๗ มีนาคม ๒๕๒๒ซึ่งแก้ไขเพิ่มเติมโดยคำสั่งนายกรัฐมนตรี ที่ สร. ๐๒๐๑/๕๔ ลงวันที่ ๒๘ สิงหาคม ๒๕๒๒และให้ใช้ความต่อไปนี้แทนข้อ ๑๔ในการขอรับเงินชดเชยจากกองทุนให้ผู้มีสิทธิได้รับเงินชดเชยปฏิบัติดังต่อไปนี้(๑)ถ้าเป็นน้ำมันเชื้อเพลิงที่ผลิตและจำหน่ายจากโรงกลั่นน้ำมันในราชอาณาจักรเพื่อใช้ในราชอาณาจักร ให้ยื่นรายการแจ้งชนิดและปริมาณของน้ำมันเชื้อเพลิงดังกล่าวแก่ผู้รับชำระภาษีน้ำมันและผลิตภัณฑ์น้ำมันซึ่งทำในราชอาณาจักรพร้อมกับการชำระภาษีนั้น(๒)ถ้าเป็นน้ำมันเชื้อเพลิงที่นำเข้ามาเพื่อใช้ในราชอาณาจักรให้ยื่นรายการแจ้งชนิดและปริมาณของน้ำมันเชื้อเพลิงดังกล่าวแก่ผู้รับชำระอากรขาเข้าพร้อมกับการชำระอากรนั้น(๓)ถ้าเป็นก๊าซหุงต้มตามข้อ ๑๓ (๑) (ก)ให้ยื่นรายการแจ้งชนิดและปริมาณของก๊าซหุงต้มดังกล่าวแก่ผู้รับชำระอากรขาเข้าพร้อมกับการชำระอากรนั้น(๔)ถ้าเป็นน้ำมันเชื้อเพลิงตามข้อ ๑๓ (๑) (ข)ให้ยื่นรายการแจ้งชนิดและปริมาณของน้ำมันเชื้อเพลิงดังกล่าวต่อ ปตท.(๕)ถ้าเป็นน้ำมันเชื้อเพลิงตามข้อ ๑๓ (๑) (ค)ให้ยื่นรายการแจ้งชนิดและปริมาณของน้ำมันเชื้อเพลิงดังกล่าวต่อ ปตท.(๖)ถ้าเป็นน้ำมันดิบ น้ำมันดีเซลและน้ำมันเตาที่ขายให้แก่การไฟฟ้าฝ่ายผลิตแห่งประเทศไทยหรือน้ำมันดีเซลที่ขายให้แก่การไฟฟ้าส่วนภูมิภาค ตามข้อ ๑๓ (๒)ให้ยื่นรายการแจ้งชนิดและปริมาณของน้ำมันดิบ น้ำมันเตา หรือน้ำมันดีเซลดังกล่าวต่อปตท.(๗)ถ้าเป็นก๊าซหุงต้มตามข้อ ๑๓ (๓)ให้ยื่นรายการแจ้งชนิดและปริมาณของก๊าซหุงต้มดังกล่าวแก่ผู้รับชำระภาษีน้ำมันและผลิตภัณฑ์น้ำมันซึ่งทำในราชอาณาจักรพร้อมกับการขำระภาษีนั้นข้อ๑๒ ให้ยกเลิกความในข้อ ๑๕ของคำสั่งนายกรัฐมนตรี ที่ สร. ๐๒๐๑/๙ ลงวันที่ ๒๗ มีนาคม ๒๕๒๒และให้ใช้ความต่อไปนี้แทนข้อ ๑๕ ในการส่งเงินตามข้อ ๙ หรือการสั่งจ่ายเงินชดเชยตามข้อ ๑๑ให้ถือปริมาณน้ำมันเชื้อเพลิงที่ผู้มีหน้าที่ชำระภาษีหรืออากรต้องชำระภาษีหรืออากรเป็นหลักฐานในการคำนวณส่วนการสั่งจ่ายเงินชดเชยตามข้อ ๑๓ให้ถือปริมาณน้ำมันดิบและน้ำมันเตาหรือน้ำมันดีเซลที่การปิโตรเลียมแห่งประเทศไทยและการไฟฟ้าฝ่ายผลิตแห่งประเทศไทยหรือการไฟฟ้าส่วนภูมิภาคแล้วแต่กรณี ร่วมกันรับรองเป็นหลักฐานในการคำนวณข้อ๑๓ ให้ยกเลิกความในข้อ ๑๕ ทวิของคำสั่งนายกรัฐมนตรีที่ สร. ๐๒๐๑/๙ ลงวันที่ ๒๗ มีนาคม ๒๕๒๒ซึ่งแก้ไขเพิ่มเติมโดยคำสั่งนายกรัฐมนตรี ที่ สร. ๐๒๐๑/๕๔ ลงวันที่ ๒๘ สิงหาคม๒๕๒๒ และให้ใช้ความต่อไปนี้แทนข้อ ๑๕ ทวิดอกเบี้ยที่ต้องจ่ายให้แก่ธนาคารเนื่องจากการกู้เงินมาทดรองเงินชดเชยให้จ่ายจากกองทุนได้เมื่อได้รับอนุมัติจากคณะกรรมการทั้งนี้ ตั้งแต่วันที่ ๑ มกราคม ๒๕๒๓ เป็นต้นไปสั่ง ณ วันที่ ๓ธันวาคม พ.ศ. ๒๕๒๒พลเอกเกรียงศักดิ์ ชมะนันทน์นายกรัฐมนตรีอภิญญา/ปรับปรุง๑๖ กันยายน ๒๕๕๗ปุณิกา/ปรับปรุง๑๕ มกราคม ๒๕๕๘[๑] ราชกิจจานุเบกษาเล่ม ๙๗/ตอนที่ ๕/ฉบับพิเศษ หน้า ๑/๑๔ มกราคม ๒๕๒๓